# A N U N Ţ

Primăria comunei Mihai Bravu, cu sediul în comuna Mihai Bravu, Strada Şoseaua Principală, Nr. 76, judeţul Giurgiu, organizează concurs de recrutare pentru ocuparea pe perioadă nedeterminată unei funcţii contractuale de execuţie vacantă de Referent, gr. I(compartiment administrativ) din cadrul aparatului de specialitate al primarului comunei Mihai Bravu, judeţul Giurgiu.

**Condiții generale:**

***Poate participa la concursul pentru ocuparea postului vacant, orice persoană care îndeplineşte următoarele condiţii:***

a) are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;

b) cunoaşte limba română, scris şi vorbit;

c) are vârsta minimă reglementată de prevederile legale;

d) are capacitate deplină de exerciţiu;

e) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

f) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;

g) nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea.

**Condiţii specifice:**

-*studii medii liceale absolvite cu diploma de bacalaureat;*

*-vechime minima în muncă 5 ani;*

*-aptitudinea de a distinge corect între diverse opțiuni, asumarea responsabilității, capacitatea de autoperfecționare și valorificare a experienței dobândite, spirit de inițiativă, folosirea unui limbaj corespunzător nivelului de educare a interlocutorului;*

**Calendarul concursului:**

* 29 martie 2018, ora 10:00 – proba scrisă
* 30 martie 2018, ora 10:00 – proba interviu

**Dosarul de înscriere**

În conformitate cu prevederile art. 6 al Regulamentului-cadru din 23.03.2011 privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, aprobat prin H.G. nr. 286/2011, cu modificările și completările ulterioare, pentru înscrierea la concurs,candidații vor prezenta un dosar de concurs în termen de 10 zile lucrătoare de la data afișării anunțului, pentru ocuparea postului vacant, la sediul Primăriei comunei Mihai Bravu, județul Giurgiu, care va conține următoarele documente:

a) cerere de înscriere la concurs adresată conducătorului autorităţii sau instituţiei publice organizatoare;

b) copia actului de identitate sau orice alt document care atestă identitatea, potrivit legii, după caz;

c) copiile documentelor care să ateste nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

d) carnetul de muncă sau, după caz, adeverinţele care atestă vechimea în muncă, în meserie şi/sau în specialitatea studiilor, în copie;

e) cazierul judiciar sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează;

f) adeverinţă medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate;

g) curriculum vitae;

Actele prevăzute la lit. b)-d) vor fi prezentate şi în original în vederea verificării conformităţii copiilor cu acestea.

Nu se acceptă depunerea de dosare incomplete.

**Condiţii de desfăşurare a concursului:**

Concursul pentru ocuparea unui post vacant constă, în 3 etape succesive, după cum urmează:

a) selecţia dosarelor de înscriere;

b) proba scrisă;

c) interviul.

În termen de maximum două zile lucrătoare de la data expirării termenului de depunere a dosarelor, comisia de concurs are obligaţia de a selecta dosarele de concurs pe baza îndeplinirii condiţiilor de participare.

Se pot prezenta la următoarea etapă numai candidaţii declaraţi admişi la etapa precedentă.

**Locul desfăşurării concursului/examenului;**

Sediul Primăriei comunei Mihai Bravu, str. Şoseaua Principală, nr. 76, judeţul Giurgiu.

Relaţii suplimentare se pot obţine la sediul Primăriei comunei Mihai Bravu, judeţul Giurgiu şi la nr. de telefon 0246/286115.

**PRIMAR,**

Niţu Ion